Dokumentar: Breivik stoppet med våben to år før Utøya-massakre - Avisen.dk
Dokumentar: Breivik stoppet med våben to år før Utøya-massakre
Torsdag 14 jan. 2016 kl. 15:10, Leveret af Ritzau
Anders Breivik blev allerede i 2009 stoppet med våben i Tyskland. Det hævder en tysk journalist. (Arkivfoto) Foto: Colourbox/free
Godt to år før massakren på Utøya blev den siden terrordømte nordmand Anders Bering Breivik angiveligt stoppet af politiet under en rutinekontrol lidt nord for Frankfurt med våbendele og ammunition i sin bil. Men oplysningerne blev aldrig givet videre til norsk politi. Det hævder journalist Daniel Harrich i den tyske dokumentarfilm "Waffen für den Terror", der for nylig blev vist på den fransk-tyske tv-kanal Arte, skriver norske ABC Nyheter.- For tre og et halvt år siden modtog jeg information om, at tyske myndigheder næsten havde tilbageholdt Breivik i 2009, siger Daniel Harrich, som blandt andet rapporterer om illegal våbenhandel i Europa.
- En sådan oplysning ville ellers have været noget, man ville have lagt mærke til i en efterforskning af denne type, udtaler politiadvokat Pål-Fredrik Hjort Kraby i en mail til ABC Nyheter.Imens påstår Daniel Harrich, at han har mindst tre mundtlige kilder, der uafhængigt af hinanden kan bekræfte oplysningerne.
Yderligere, siger han, har han set dokumenter, der knytter Anders Bering Breivik til køb af våben i Sydøsteuropa.- Vi ville ikke have offentliggjort det her, hvis vi ikke var sikre på de kilder, som vi har haft tæt kontakt med i mange år, siger Daniel Harrich til ABC Nyheter.Ifølge Harrich konfiskerede tysk politi både Breiviks ammunition og våbendele under rutinekontrollen tilbage i 2009.22. juli skød og dræbte Anders Behring Breivik 69 unge mennesker under en socialdemokratisk sommerlejr på øen Utøya. Forinden dræbte han yderligere otte mennesker i Oslo. Massemorderen blev idømt en straf 21 års fængsel, som kan forlænges, hvis han fortsat betragtes som en trussel mod samfundet. Læs også: